Endagiriro okuva mu kibuga Kampala okutuuka mu ky’e Masaka. Masaka kibuga ekisangibwa mu ssaza ly’e Buddu mu Bugwanjuba bw’ekibuga Kampala. Waliwo obuwanvu bwa kkiromita kikumi asatu mu mukaaga n’obutundu buna. Omuntu avuga emmotoka ey’obwannanyini kimutwalira wakati w’essaawa ssatu n’ennya okusinziira ku kalippagano akaba ku luguudo olwo oba obutabaawo. Omuntu akozesezza entambula ey’olukale ye kiyinza okumutwalira wakati w’essaawa ennya n’ettaano. Singa omuntu abeera mu kibuga Kampala, ayinza okukozesa olumu ku nguudo eziva mu kibuga Kampala nga olwa Ben Kiwanuka Street ne lugwa ku nkulungo y’oku ssaawa ya Kkwini awo n’aleega okutuuka ku nkulungo y’e Kibuye olwo n’aviirako ku luguudo olwokubiri oluva ku nkulungo olwolekera Masaka. Wano avuga n’atuuka ku nkulungo y’e Busega eya waggulu n’akyamira ku kkono olwo n’aleega okuyita ku ttaawo ly’omu Lubigi ate ne yeeyongerayo butereevu okutuusa lw’atuuka mu kibuga Masaka. Omuntu omulala ayinza okuyita ku nguudo ng’olwa Northern Bypass n’olwa Wakaliga road ne yeegatta ku nkulungo y’e Busega eya waggulu. Ayitidde ku Northern Bypass awetera ku ddyo ate ayise ku Wakaliga Road awetera ku kkono olwo n’avugira ddala okutuuka e Masaka.